
                                                        PROIECT                                       
JUDEŢUL CĂLĂRAŞI                                                                                                 Nr. 16065 din 28.09.2026
CONSILIUL JUDEŢEAN CĂLĂRAŞI     
HOTĂRÂRE 
privind aprobarea participării Județului Călărași la depunerea proiectelor: 
„Timp pentru Comunitate”, „UȘI DESCHISE – Acces egal la drepturi și servicii 
pentru fiecare om” si „Incluziune economică a comunităților interetnice din județul Călărași”,
 in calitate de partener cu Asociația Romilor pentru Cooperare și Acțiune – ARCA 

     Consiliul Județean Călărași, întrunit în ședința ordinară din 30.09.2026,

     Având în vedere:


    
- referatul de aprobare al iniţiatorilor: consilierii judeţeni Năstase Daniel şi Radu Marian, înregistrat sub nr. 16066 din  28.09.2026;
   
- adresa Asociația Romilor pentru Cooperare și Acțiune -ARCA nr. 82/14.09.2026, înregistrată la sediul Consiliului Județean Călărași sub nr. 15390/15.09.2026;
        - prevederile art. 173 alin. (1) lit. d), e), alin. (5) lit. b), e) și alin. (7) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

       În temeiul art. 196 alin. (1) lit. a) din Ordonanţa de urgenţă a Guvernului nr. 57/2019 privind Codul administrativ, cu modificările şi completările ulterioare,

HOTĂRĂŞTE:
  
  Art. 1. – Se aprobă participarea UAT Județul Călărași prin Consiliului Județean Călărași la proiectul: „Timp pentru Comunitate”, propus spre finanțare în cadrul EEA Civil Society Fund în România – Apelul #2 „Consolidarea participării civice în comunitățile insuficient deservite”, în calitate de Partener cu Asociația Romilor pentru Cooperare și Acțiune -ARCA, in calitate de Solicitant, in baza Acordului de parteneriat ce constituie Anexa nr. 1 care face parte integrantă din prezenta hotărâre.

Art. 2. – Se aprobă participarea UAT Județul Călărași prin Consiliului Județean Călărași la proiectul: „UȘI DESCHISE – Acces egal la drepturi și servicii pentru fiecare om”, propus spre finanțare în cadrul EEA Civil Society Fund în România – Apelul # 3 „Proiecte comunitare pentru drepturile omului și justiție socială”, în calitate de partener cu Asociația Romilor pentru Cooperare și Acțiune -ARCA, in calitate de Solicitant, in baza Acordului de parteneriat ce constituie Anexa nr. 2 care face parte integrantă din prezenta hotărâre.

Art. 3. – Se aprobă participarea UAT Județul Călărași prin Consiliului Județean Călărași la proiectul: „Incluziune economică a comunităților interetnice din județul Călărași”, propus spre finanțare în cadrul EEA Civil Society Fund în România – Apelul #5 „Incluziunea și creșterea capacității romilor prin dezvoltarea comunităților interetnice”, în calitate de partener cu Asociația Romilor pentru Cooperare și Acțiune -ARCA, in calitate de Solicitant, in baza Acordului de parteneriat ce constituie Anexa nr. 3 care face parte integrantă din prezenta hotărâre.

  Art. 4. – Direcția Dezvoltare, Tehnică și Relații Externe va duce la îndeplinire prevederile prezentei hotărâri.

           Secretarul General al Județului, prin Compartimentul Cancelarie Consiliu și Editare Monitor Oficial, va comunica prezenta hotărâre cu caracter individual: Prefectului Județului Călărași, Președintelui Consiliului Județean Călărași, Direcției Dezvoltare, Tehnică și Relații Externe și Asociației Romilor pentru Cooperare și Acțiune – ARCA.
    INIŢIATORI,                                                                                                  AVIZEAZĂ,
 Daniel NĂSTASE                                                                   SecretarUl GENERAL AL judeţului,

  Marian RADU                                                                                        Anca-Mirela ȘTEFĂNESCU
Nr.                                                                                    
Adoptată la Călărași,
Astăzi   30.09.2026,
Redactată de consilier, Ruxandra Gabriela POPA, în 4 exemplare.
CONSILIUL JUDEŢEAN CĂLĂRAŞI     
Nr. 16066 din 28.09.2026
REFERAT 

privind aprobarea participării Județului Călărași la depunerea proiectelor: 
„Timp pentru Comunitate”, „UȘI DESCHISE – Acces egal la drepturi și servicii pentru fiecare om” 
si  „Incluziune economică a comunităților interetnice din județul Călărași”, in calitate de partener 
cu Asociația Romilor pentru Cooperare și Acțiune – ARCA 

  
Asociația Romilor pentru Cooperare și Acțiune (ARCA) prin adresa nr. 82/14.09.2026, înregistrată la sediul Consiliului Județean Călărași sub nr. 15390/15.09.2026, propune inițierea unui parteneriat cu Consiliul Județean Călărași pentru depunerea a trei proiecte care răspund unor probleme identificate la nivelul comunităților insuficient deservite din județul Călărași și care pot contribui direct la realizarea obiectivelor asumate prin Strategia de Dezvoltare Durabilă a județului Călărași pentru perioada 2021-2027. 

Cele 3 proiecte sunt pregătite pentru apelurile deschise în cadrul EEA Civil Society Fund în România, finanțat prin Granturile SEE și Norvegiene, având termen de depunere 8 octombrie 2026. Apelurile vizate sunt:
1. Apelul #2 – “Consolidarea participării civice în comunitățile insuficient deservite”  - pentru proiectul “ TIMP PENTRU COMUNITATE”; Proiectul urmărește creșterea solidarității, cooperării și participării civice in 20 de comunități insuficient deservite  din județul Călărași, prin dezvoltarea și testarea unui model de mobilizare comunitară, inclusiv printr-un mecanism de tip “Banca Timpului”

2. Apelul #3 – “Proiecte comunitare pentru drepturile omului și justiție socială “ – pentru proiectul “ UȘI DESCHISE - Acces egal la drepturi și servicii pentru fiecare om”; Proiectul urmărește îmbunătățirea exercitării drepturilor fundamentale și a accesului la servicii publice pentru persoane din 20 de comunități insuficient deservite, prin facilitare comunitară, grupuri locale pentru drepturi și incluziune, diagnoze participative și elaborarea unor planuri locale și a unor recomandări la nivel județean. 
3. Apelul #5 – “Incluziunea și creșterea capacității romilor prin dezvoltarea comunităților interetnice”- pentru proiectul “Incluziunea economică a comunităților interetnice din județul Călărași”; Proiectul urmărește creșterea incluziunii economice și reducerea inegalităților în comunități interetnice insuficient deservite, prin intervenții adresate unui grup țintă de minimum 600 de persoane, dintre care minimum 350 de persoane rome, potrivit conceptului transmis de ARCA.
Consiliul Județean Călărași participă la implementarea proiectelor în calitate de partener
instituțional fără buget alocat din grant. Partenerul nu va solicita și nu va beneficia de finanțare din bugetul proiectelor și nu va efectua cheltuieli care să fie solicitate la rambursare sau decontare din grant.

Contribuția Partenerului este una instituțională și nefinanciară și constă, după caz, în participarea
reprezentanților desemnați, facilitarea cooperării instituționale, punerea la dispoziție a informațiilor publice relevante, participarea la procesele de consultare și sprijinirea diseminării, multiplicării și sustenabilității rezultatelor proiectului.

ARCA va asigura gestionarea integrală a bugetului proiectului și va răspunde de obligațiile
financiare asumate în raport cu Operatorul de Fond.
     Interesul județean al colaborării rezultă din legătura directă dintre obiectivele proiectelor propuse și atribuțiile Consiliului Județean Călărași privind dezvoltarea economico-socială a județului, cooperarea interinstituțională și serviciile publice de interes județean, inclusiv serviciile sociale pentru persoane sau grupuri aflate in nevoie socială.
      În calitate de iniţiator al proiectului de hotărâre, în conformitate cu prevederile art. 182 alin. (2) din Ordonanţa de urgenţă a Guvernului nr. 57/2019 privind Codul administrativ, precum şi ale art. 36 alin. (1) şi alin. (8) lit. a) din Regulamentul de organizare şi funcţionare al Consiliului Judeţean Călăraşi, supun prezentul proiect de hotărâre dezbaterii şi votului consilierilor judeţeni.
INIŢIATORI,

CONSILIERI JUDEŢENI,
Daniel NĂSTASE

Marian RADU

Întocmit, redactat: 
Consilier, Ruxandra Gabriela POPA
CONSILIUL JUDEŢEAN CĂLĂRAŞI                                                                                  AVIZAT,                                                                            
DIRECŢIA DEZVOLTARE, TEHNICĂ ȘI RELAȚII EXTERNE
                       VICEPREȘEDINTE,
Nr. 16067 din 28.09.2026    



                                             Bogdan - Cristian MIHAI
RAPORT
privind aprobarea participării Județului Călărași la depunerea proiectelor: „Timp pentru Comunitate”, „UȘI DESCHISE – Acces egal la drepturi și servicii pentru fiecare om” 
si  „Incluziune economică a comunităților interetnice din județul Călărași”, 
in calitate de partener cu Asociația Romilor pentru Cooperare și Acțiune–ARCA 

Direcției Dezvoltare, Tehnică și Relații Externe i-a fost transmis proiectul de hotărâre privind aprobarea Acordul de parteneriat între U.A.T. Județul Călărași, prin Consiliul Județean Călărași și Asociația Romilor pentru Cooperare și Acțiune - ARCA. 

În conformitate cu dispozițiile art. 36 alin. (3) lit. a) din Regulamentul de organizare şi funcționare al Consiliului Județean Călărași, precum și ale art. 182 alin. (4) raportate la art. 136 alin. (8) lit. b) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare, suntem obligați să examinăm proiectul de hotărâre şi să ne spunem părerea asupra legalității adoptării acesteia în forma şi în condițiile prezentate de inițiator.


Consiliul Județean Călărași a primit din partea Asociației Romilor pentru Cooperare și Acțiune - ARCA adresa nr. 82/14.09.2026, înregistrată sub nr. 15390/15.09.2026, prin care supune atenției propunerea de a  încheia un parteneriat, în vederea depunerii a trei propuneri de proiecte in cadrul EEA Civil Society Fund în România, finanțat prin Granturile SEE și Norvegiene, în care Asociația Arca deține calitatea de Solicitant (Lider de proiect), iar UAT Județul Călărași participă în calitate de partener. Proiectele vor fi depuse în cadrul următoarelor linii de finanțare:

1. Apelul #2 – “Consolidarea participării civice în comunitățile insuficient deservite”;

2. Apelul #3 – „Proiecte comunitare pentru drepturile omului și justiție socială”; 
3. Apelul #5 – „Incluziunea și creșterea capacității romilor prin dezvoltarea comunităților
            interetnice”.
Inițiativele menționate vin să răspundă în mod direct problemelor socio-economice identificate la nivelul comunităților vulnerabile și insuficient deservite din punct de vedere civic de pe raza județului Călărași. 
Consiliul Județean Călărași participă la implementarea proiectelor în calitate de partener instituțional fără buget alocat din grant. Partenerul nu va solicita și nu va beneficia de finanțare din bugetul proiectelor și nu va efectua cheltuieli care să fie solicitate la rambursare sau decontare din grant.

Contribuția Partenerului este una instituțională și nefinanciară și constă, după caz, în participarea reprezentanților desemnați, facilitarea cooperării instituționale, punerea la dispoziție a informațiilor publice relevante, participarea la procesele de consultare și sprijinirea diseminării, multiplicării și sustenabilității rezultatelor proiectului.
Temeiul legal al măsurii propuse este reprezentat de prevederile art. 173 alin. (1) lit. d), e), alin. (5) lit. b), e) și alin. (7) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare.
Prezentul raport va fi supus dezbaterii şi votului consilierilor judeţeni.
Director Executiv Adjunct,                                                                               Consilier juridic, Pleşea Robert               Ramona DUMITRU                                                                                                        
CONSILIUL JUDEŢEAN CĂLĂRAŞI

Comisia pentru Activități Științifice, Învăţământ, Sănătate, 

Cultură, Culte, Protecţie Socială, Sportive şi de Agrement
AVIZ

privind aprobarea participării Județului Călărași la depunerea proiectelor: 
„Timp pentru Comunitate”, „UȘI DESCHISE – Acces egal la drepturi și servicii 
pentru fiecare om” si  „Incluziune economică a comunităților interetnice din județul Călărași”, in calitate de partener cu Asociația Romilor pentru Cooperare și Acțiune – ARCA 

  Comisiei pentru Activități Științifice, Învăţământ, Sănătate, Cultură, Culte, Protecţie Socială, Sportive şi de Agrement i-a fost transmis proiectul de hotărâre privind aprobarea Acordurilor de parteneriat între UAT Județul Călărași, prin Consiliul Județean Călărași și Asociația Romilor pentru Cooperare și Acțiune – ARCA.
  În conformitate cu prevederile art. 125 alin. (1) lit. a) și b) raportate la dispoziţiile art. 182 alin. (4) din Ordonanţa de urgenţă a Guvernului nr. 57/2019 privind Codul administrativ, cu modificările și completările ulterioare, precum şi ale art. 16 alin. (1) lit. a), b), art. 22 pct. 4, primul paragraf, art. 23, art. 36 alin. (3) lit. b), alin. (6) şi alin. (8) lit. c) din Regulamentul de Organizare şi Funcţionare al Consiliului Judeţean Călăraşi, suntem obligaţi să examinăm şi să dezbatem proiectul de hotărâre şi să ne pronunţăm asupra legalităţii, oportunităţii şi necesităţii adoptării acestuia în forma şi în condiţiile prezentate de iniţiator.
  În ședința din data de ..........09.2026 am luat în dezbatere proiectul de hotărâre transmis.

              Din discuțiile care au avut loc s-a desprins concluzia că măsura propusă este necesară şi oportună, fiind motivată în drept prin prevederile art. 173 alin. (1) lit. d), e), alin. (5) lit. b), e) și alin. (7) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare.
              Votul nominal al Comisiei pentru Activităţi Ştiinţifice, Învăţământ, Sănătate, Cultură, Culte, Protecţie Socială, Sportive şi de Agrement, asupra proiectului de hotărâre, se prezintă astfel:

                                   1. Diaconu Liliana-Corina
                                2. Gruiţă Darie-Nicolae
                             3. Manole Sergiu

                         4. Paţurcă Roxana-Natalia
                                   5. Năstase Daniel


           Observaţie: Nu au fost semnalate cazuri, la consilierii judeţeni prezenţi, de conflict de interese la votarea prezentului proiect de hotărâre.  


           Pentru considerentele mai sus expuse, Comisia pentru Activităţi Ştiinţifice, Învăţământ, Sănătate, Cultură, Culte, Protecţie Socială, Sportive şi de Agrement prezintă aviz favorabil/nefavorabil proiectului de hotărâre transmis cu_____voturi “pentru”,______voturi ”contra” şi______ “abţineri”, din totalul de_____consilieri ce compun comisia şi _____ consilieri prezenţi.


Supunem dezbaterii şi votului acestuia prezentul aviz. 


        PREŞEDINTE,                                                                                             SECRETAR, 
